***КМКҚ «Жауқазын» ясли бақшасы***

***Ортаңғы топтар арасындағы***

***эстафеталық сайысы***

***Дайындаған: Аманова М.Ж.***

***Білім беру саласы: «Денсаулық»***

***Тақырыбы: « Көңілді спорттық ойындар»***

***Мақсаты: Балалардың қимыл-қозғалыстарын жетілдіру , спортқа деген қызығушылықтарын арттыру , ептілікке , шапшаңдыққа баулу.***

Спорт –көркі өмірдің,

Спорт – досың серігің,

Жаттықсаң шымыр боларсың

Шынығып өсіп, толарсың.

Жүргізуші: Құрметті тәрбиешілер және балалар , бүгінгі «Көңілді спорттық ойындар» атты сайысқа қош келдіңіздер! Бұл сайысқа Ортаңғы «Ақбота» және «Толағай» топтарының бүлдіршіндері қатысады.

Сайысқа қатысушы командаларды ортаға шақырайық .

Көңілді сайсымыз 2 командадан тұрады.

1-ші команда «Ақбота» тобы

2-ші команда «Толағай» тобы

***Сайысымыз 4 турдан тұрады:***

***І-ТУР: Таныстыру***

***Шарты:*** әр команда өз ұрандарымен таныстырады.

***«Ақбота» тобы –*** «Шынықсаң – шымыр боларсың»

***«Толағай» тобы –*** «Дені саудың, жаны сау»

***ІІ-ТУР: «Көңілді секіртпелер»***

***Шарты:*** топ мүшелері секіртпемен белгілі межеге дейін жетіп, жалаушаны алып кері жүгіріп келіп,эстафетаны келесі ойыншыға береді.

***ІІІ-ТУР: «Кім жылдам?»***

***Шарты:*** допты екі аяқ ортасына ұстап , кедергілер арасынан жылан тәрізді айналып өтіп, эстафетаны келесі ойыншыға береді.

***Әсерлі сәт:*** Залға Сайқымазақ келеді ,балалармен амандасады. Балаларды музыкалық – ырғақты би билеуге шақырады.

***ІV-ТУР: «Кім епті?»***

***Шарты:*** шығыршықты жүресінен отырып басынан асыра өзіне кигізіп, белгілі межеге жетіп кері жүгіріп келу.

***V-ТУР: «Арқан тартыс» ұлттық ойыны***

***Шарты:*** екі топ арқан тартысады.

***Жүргізуші:*** Көрсетті міне өз өнерін балалар,

Сайыстың да соңы жетіп таянар

Дені сау, мықты, епті, ақылды

Спорт сүйгіш боп өсіңдер,балалар!

Мінеки балалар, бүгінгі сайысымыздың соңына да келдік.

* Сендерге ойындар ұнады ма?
* Алдағы уақытта спортпен шұғылданып, ертеңгісін жаттығулар жасап жүресіңдер ме?

Жарайсыңдар , балалар! Ендеше бүгінгі сайысқа қатысушы бүлдіршіндерімізді марапаттайық .

Барлық қатысушыға мадақтау қағазын тапсыру.